JohanHeinsen/ENO huggingface dataset:
Viborger Samler, 1839-11-28
Udenlandske Efterretninger. Frankerig. Paris, den 18de Novbr. De nyeste Breve fra Madrid indeholde et Rygte, der, saafremt det bekræftes, ikke er uden Jnteresse. General Alaix, om hvem der berettedes, at han var afreist til Badene, ved Malaga, skal pludselig have forandret sin Reiseronte, og begivet sig til Esparteros Hovedqvarteer. Men har Alair, da han trak sig tilbage fra Ministeriet og dets retrograde Planer, havt Seiershertugen paa sin Side, da er det ikke at befrygte, at Denne vil befordre hin Planer, og gjør han ikke det, ville de ikke have meget at sige. – Man siger, at Jovellanisternes (de spanske Doctrinairers) Planer have til Hensigt: 1, at udnævne den nuværende spanske Gesandt i Paris, Marquis af Miraflores, til Præsident for Ministerconseilet, og adjungere ham Ministre, hvis Anskuelser skulle være, om muligt, endnu mere retrograde end Præsidentens; 2) at udnævne Greven af Toreno til Gesandt i Paris med det Hverv at sikkre det antiliberale Ministerium Tuileriernes Beskyttelse, og contrahere et Laan endog paa de ufordeelagtigste Betingelser, for at gjøre det mulige for Cabinettet at udføre sine Planer; 3) at opløse Cortes eller i det mindste prorogere Forsamlingen paa længere og ubestemt Tid, for at kunne forberede Valgene i retrograd Aand; 4) at proclamere alle de Provindser i Beleiringsstand, i hvilke en Bevægelse i liberal Aand er at befrygte; 5) at overdrage Militairgouvernementet i Madrid til en for sine absolutistiske Anskuelser bekjendt Mand, og forstærke Garnisonen i Madrid ved at hidkalde Tropper fra de sydlige Provindser; 6) at tilbagekalde de landsforviste Generaler Cordova og Narvaez, saafremt Espartero maatte vise sig utilbøielig til Deeltagelse i saadanne Projecter. – Allerede skal et indflydelsesrigt Medlem være afsendt af de jovellanistiske Clubber – thi Jovellanisterne have ligesaavel deres Clubber, som Exaltados – til Gibraltar, for der at indlede de foreløbige Underhandlinger med hine Landflygtige, allerede har man begyndt at forstærke Hovedstadens Garnison, og Brigadegeneralen Balbao er ankommen til Aranjues med to Batailloner Jnfanterie og een Escadron Cavallerie; andre Tropper ere paa Marschen fra La Mancha og end og i Valladolid concentreres Tropper. – Disse Efterretninger have fremkaldt en stor Gjæring i Madrid, og de Exalteredes Klubber fordoble deres Anstrengelser for at drive Skattevægringerne igjennem.
Viborger Samler, 1839-11-28
Ved Fortet Mora, beliggende ved Ebrofloden, har en hidsig Fegtning fundet Sted imellem Salvator de Somvilas mobile Colonne og den carlistiske Høvding Basquetes. Denne, forstærket med 200 af Balmasedas Ryttere, angreb Christinerne, medens til samme Tid 7 Baadegilandsatte 100 Bevæbnede, og fyrede paa Christinerne, der nu maatte udholde en dobbelt Jld. Tilsidst tilkæmpede Christinerne sig Seiren, og Carlisterne flygtede deels til Baadene, deels svømmende tilbage over Ebro.
Viborger Samler, 1839-11-28
J en telegraphisk Depesche meldes fra Marseille, at Prindsen af Orleans har holdt et pragtfuldt Jndtog i Staden. Den 15de, om Formiddagen Kl. 11, forlod Kronprindsen Qvarantaineanstalten, en talrig Folkevrimmel ilede ham imøde, og modtog ham med de meest levende Bifaldsraab.
Viborger Samler, 1839-11-28
Jtalien. Fra den italienske Grændse, den 13de Novbr. Hertugen af Bordeaux beseer i Rom Stadens Mærkværdigheder, og søger med Jver at faae Oplysning om Alt, hvad der staaer i Forbindelse med Tidens politiske Forhold. Hans Ophold i den catholske Verdens Hovedstad turde imidlertid let vorde betydelig forkortet ved Montels Ankomst. J Familiens Navn skal denne Legitimist afhente Hertugen og bringe ham tilbage til de østerrigske Stater. Den Sensation, den unge Bourbons Ankomst bevirkede hos Legitimisterne i Rom, er tildeels ophørt, og de derved vakte Forhaalninger ere atter forsvundne. Ogsaa den franske Gesandt, Latour-Maubourg, er mere beroliget. Greven havde retop Dagen for Hertugens Ankomst erholdt de stærke ste Forsikkringer om, at Reisen igjennem den pavelig Stat var negtet Hertugen. Man tænke sig nu GrevLatours Overraskelse og Forbittrelse ved Prindsens uventede Komme. Trods Hertugens og hans talrige Venners Bestræbelser lykkedes det ham ikke, at erholde Audients hos Paven. – Hans Hellighed gjentog til alle Anmodninger sit i Førstningen udtalte: per ara no(Gazette de France vedbliver derimod sin Paastand; Henrik af Frankerig blev Dagen efter sin Ankomst modtagen af den hellige Fader." – Den unge Hertug fandt sig fornærmet ved den Kulde, man viste ham i Rom, og hans Hoschef, Due de Leviis, besværede sig skriftlig hos Cardinal Lambruschini over den med Prindsens Rang upassende Behandling. Cardinalen svarede, at, da Hertugens Betrædelse af det pavelige Gebeet maatte ansees som en uretmæssig Handling, havde han - Prindsen - intet Krav paa de Udmærkelser, man under andre Forhold vilde have beviist hans høie Stand.
Viborger Samler, 1839-11-28
Østerrig. Triest, den 12te Novbr. Man venter her om kort Tid Hertuginden af Berry, for hende og Følge ere mange Værelser bestilte i Locandagrande. Grat, den 12te Novbr. Allerede i flere Uger holdtes i Beredskab for Hertuginden af Berry det Palais, hun pleier at beboe under sit Ophold her. Men man vil nu vide, at Hertuginden pludselig har opgivet sin Beslutning at komme hertil, og at hun for Fremtiden vil nedsætte sig paa Sicilien, hvor hendes Gemaal, GrevLucchest-Palli, skal af Kongen i Neapel være udnævnt til Vicekonge eller Statholder. Om, og hvorvidt dette Rygte hænger sammen med Hertugen af Bordeaux's hemmelige Reise til Rom, kan for Øieblikket ikke af gjøres. Wien, den 16de Novbr. Greve af Reippergs Familie var i den senere Tid et Thema for den daglige Conversation i de høiere Salons. Man fortæller, at Grev Alfred Neipperg, den ældste Søn af Greve af Neipperg, Napoleons Enkes, Marie Louise af Parmas, anden Gemaal, er bestemt til Gemal for Prindsesse Maria af Würtemberg, en Datter af Kongen og Storfyrstinde Catharine af Rusland. Hvad der understøtter denne Fortælling, er den Omstændighed, at Grev Alfred, Ritmester ved det keiserlige Regiment "Keiser Nicolaus, har erholdt Permission paa et Aar – omtrent det samme som en Udtrædelse –, og er afreist til Stuttgart. Den sin Datter ømt elskende Konge skal derefter have meddeelt sin ophøiede Svoger, Keiser Nicolaus, dette Familieanliggende, og Denne givet det Svar: Gav jeg mit kjæreste Barn til en Hertug af Leuchtenberg, saa kan Kongen ikke tage i Betænkning at give sin Datter til en Greve af Reipperg." Greven af Neippergs afdøde Fader, Erkehertuginde Marie Louises Gemal, har af sit første Ægteskab med en italiensk Grevinde efterladt sig tre Sønner, og af sit andet Ægteskab med Erkehertuginden to Sønner, af hvilke den ene endnu lever, samt en allerede i Mailand formælet Datter. Disse Børn fore det italienske Navn Monte Nuovo (Reipperg). Greven af Monte Nuovo opholder sig for Øieblikket i Wien.
Viborger Samler, 1839-11-28
Endnu idag har ingen almindelig Modtagelse fundet Sted hos Fyrsten af Metternich, da denne maa skaane sig meget. Man antager derfor, at Grev Fiquelmont, vil forblive her Vinteren over.
Viborger Samler, 1839-11-28
Fra den polske Grændse, af 8de Octbr. At den blandt det Geismarske Corps meget omtalte Sammensværgelse virkelig har fundet Sted, betvivles meget. Det synes imidlertid vist, at et Antal yngre Officierer af dette Corps have gjort sig skyldige i betydelige Forseelser, da flere Officierer ere blevne susillerede. Men ingen Officier, er ved denne Leilighed forflyttet til det caucasiske Armeecorps, da man overhovedet for Fremtiden vil undgaae at give Deeltagelsen i Felttøgene mod Tscherkassterne Udseendet af en Straf.
Viborger Samler, 1839-11-28
Orienten. Constantinopel, den 28de Novbr. De nyeste Efterretninger fra Syrien stemme overeens deri, at Opstanden der stedse vinder mere og meere Consistents. Efter Beretninger fra Bayrut af 16de Octbr. vare Jsmal Pascha af Aleppo og Scheriff Pascha strandede i deres Forsøg paa at betvinge Jnsurgenterne i Ledgia. Jsmaet blev saaret, og mistede henved 1000 Mand regulaire Tropper. Hele Mesopotanien er i Opstand, og har grebet til Vaaben. Bjergbeboerne fra Khalikved Hebron rykkede frem mod St. Jean d'Acre, hvis Gouverneur er marscheret mod Oprørerne. De fra Alexandrien hertil ankomne Efterretninger ere ligesaa interessante. Blandt Mandskabet paa Capudan Paschas Flaade hersker den stærkeste Gjæring, og det fordrer at vende tilbage hertil. Storveziren opbyder Alt, for at udsone Porten med Vicekongen. Divanet samles daglig, og de fleste Ulemas ere af den Formening, at directe Underhandlinger imellem Tyrker og Ægyptere ere at foretrække enhver Jntervention. Den tyrkiske Befolkning deeler denne Anskuelse, og Haabet om en umiddelbar Udjævning har allerede bevirket et meget gunstigt Jndtryk
Viborger Samler, 1839-11-28
Jndenlandske Efterretninger. Under 15de Octbr. har Cancelliet anmodet Generalkrigscommissairen for Danmark om at tilkjendegive Landmilice-Districterne, at Resolutionen af 27de Febr. 1834 er at forstaae efter sit Bogstav, saaledes, at dens No. I er anvendeligt i alle de Tilfælde, hvor Sønnen, paa den Tid, han med Forældrenes Samtykke forlader disse, ikke endnu har opnaaet 26 Aars Alderen, og at No. 2 kun kan komme den til Gode, der forinden har opnaaet denne Alder, dog at det er Lægdsrulle-Alderen som derved kommer i Betragtning.
Viborger Samler, 1839-11-28
J Anledning af en ved Høiesteret paakiendt Sag, hvorunder der var Spørgsmaal og Fritagelse for Værnepligt paa Grund af § 29 i Forordningen af 20de Juni 1788, havde Generalkrigscommissairen for Danmark hos Cancelliet anholdt om en nærmere Forklaring af denne Lovbestemmelse og navnlig angaaende det minimum af Antal Tønder for ei opdyrket Land, der bør ligge til den Gaard, eller det Huus, som af en Mand udenfor Bondestanden opbygges paa et Sted, som ikke tilforn har været dyrket eller beboet, for at Mandens Sønner derved maa vorde befriede for Værnepligt. – Efterat Collegiet i denne Anledning havde corresponderet med de Tilforordnede i Høiesteret, har man under 1ste Octbr. d. A. svaret, at Høiesteret har antaget, at Forordningen af 20de Juni 1788 § 29 ikke kræver noget vist Areal af Jord, som skal opdyrkes og bebygges af en udenfor Bondestanden født Mand, for at hans der avlede Børn ikke skulle være værnepligtige.
Viborger Samler, 1839-11-28
Med Hensyn til de Underofficierer, som skulle afskediges for at erholde Midler til at forbedre Underofficierernes Kaar ved et Lønningstillæg, saavelsom for at der kan ansættes værnepligtige Underofficierer, har Hs. Majestæt Kongen under 20de October allernaadigst behaget at resolvere saaledes: "Ved Afskedigelsen af Underofficierer, for at tilveiebringe det befalede Antal vacante Nummere, finde Vi, at det saameget som muligt bør overlades Regimentet eller Corpset, om det foretrækker at afskedige en Underofficier, som ansees for mindre dulig, uanseet at han endnu ikke har udtjent, og derimod beholde en, der, allerede har udtjent, naar han selv ønsker at vedblive at tjene og Regimentet eller Corpset anseer ham som et fortrinligt Subject, hvem det derfor ugjerne vilde miste."
Viborger Samler, 1839-11-28
Under 6te Novbr. er udkommen en allerhøieste Placat, som forlænger det Tidsrum, der udfordres for at en Person ved stadigt Ophold i een og samme Commune kan erhverve Forsørgelsesret sammesteds, fra de hidtil bestemte tre til fem Aar.
Viborger Samler, 1839-11-28
Kjøbenhavn, 25de Novbr. Thorvaldsen, der i disse Dage er vendt tilbage fra Nyss, bivaanede i Løverdags Aftes i Theatret, Opførelsen af Balletten, Festen i Albano, og blev af Publikum, der benyttede den Anledning, som denne Ballet saa smukt tilbyder til at bringe Konstneren en Hylding, hilset med et gjentaget længe leve Thorvaldsen!" (Kbp.)J Kunstforeningens Møde i Torsdags have de tilstedeværende Medlemmer ved Ballottering besluttet at kjøbe 10 Malerier for et Beløb af 780 Sp. til den sædvanlige Bortlodning i sin Tid. (Søndagen.)¬
Viborger Samler, 1839-11-28
De Ubehageligheder, der for Vedkommende følge af, at Tiden ikke nøiagtigen betegnes, naar Bomforpagterne ved Byens Bomme kunne og Eftermiddagen begynde at indkræve Bompenge, have foranlediget de 32 Mænds Forsamling til at bevirke, at der bliver indrettet paa de fireBomhuse ved Portene Uhre, som med en egen Mechanisme særdeles nøiagtigt kunne angive det afgjørende Tidspunct, og som om Aftenen ville blive belyste. (Kbhp.)
Viborger Samler, 1839-11-28
Fra det kongelige danske Cancellies Side er indledet en formelig Undersøgelse angaaende det Spørgsmaal: paa hvilken Retsgrund de kjøbenhavnske Bagergaardes Privilegier støtte sig, Dette Spørgsmaals Besvarelse skal være langt mere difficilt, end man ved første Øiekast kunde være tilbøielig til at forestille sig, og Magistraten har allerede i længere Tid corresponderet herom med Bagerlauget. (Kbhp.)
Viborger Samler, 1839-11-28
Selvmordene vedblive her i Byen i den senere Tid.
Viborger Samler, 1839-11-28
Forrige Søndag styrtede en Tjenestekarl sig ud fra en Loftsluge af Frygt for den Straf der ventede ham forat have fornærmet en Skildvagt; og i Torsdags Aftes druknede et velklædt Fruentimmer sig i Frederiksholms Kanal. (Ah. Av.)
Viborger Samler, 1839-11-28
Da den oftere omtalte Arrestant Hintze i Løverdags skulde bringes til Forbedringshuset, rev han sig underveis løs af det Læderbelte (den saakaldte Spænderem), han havde faaet paa for at hindre ham i at bruge Hænderne, kastede sig til Jorden og modsatte sig at bringes videre, saa at de 4 Soldater og Fogedbetjenten, der fulgte ham, ikke kunde faae ham ført videre, uden ved at lægge ham op i en Arbeidsvogn, hvor Soldaterne maatte sætte sig op og holde paa ham. Saaledes kom han tilsidst ud i Straffehuset, hvorhen han tidt havde forsikkret, at manikke skulde faae ham, et Øiemed til hvis Opnaaelse han endog, som bekjendt, først paasagde sig et Mord, han ikke havde udøvet. (Bl. T.)
Viborger Samler, 1839-11-28
Af en Bekjendtgjørelse fra Administrations-Committeen, for Jndustriforeningen i Kjøbenhavn sees, at man til næste Aar kan vente en Udstilling af fædrelandske Jndustri-Frembringelser, i Lighed med de to Udstillinger, der i Aaret 1834 og 36 mødte saa megen Deeltagelse i Hovedstaden.
Viborger Samler, 1839-11-28
J denne Tid er, formodentlig i Anledning af Etatsraad, Amtsforvalter Kyndes dødelige Afgang, foretaget. Undersøgelse ved Frederiksborg Amtstue af de dertil fra det kgl. Rentekammer udsendte Mænd, Dhrr. Kammerraad Povelsen og Fuldmægtig Berg. "Sjællandsposten haaber, at en saadan øieblikkelig Oversigt for Eftertiden maa blive almindelig, ei alene ved disse Embedsmænds dødelige Afgang, men ogsaa ved deres Entledigelse og Forflyttelse.
Viborger Samler, 1839-11-28
Gjendøberne i Kbhvn, gives i Kirketidenden det Vidnesbyrd: "at de bestræbe sig for at være gode Borgere og ere frie for borgerligt Sværmerie."
Viborger Samler, 1839-11-28
Vor berømte (i sin Tid her hjemme meget nedrevne)
Viborger Samler, 1839-11-28
Landsmand, Mechanikus og Architect Schlick, er af Hertugen af Lucca bleven udnævnt til Kammerherre. Hs. Maist. Keiseren af Rusland har skjænket Kunstneren en Billantring, og Hertuginden af Berry overrakt ham en Gulddaase med følgende Jndskrift: "Gage et Souvenir Vinteret de S. A. Madame au Chev. Schlick 1839. J Neapel har Kongen selv besøgt Hr. Schlick, uagtet han boede i 5te Etage, 130 Trappetrin høit, og forblev hos ham fra Kl. 9 til 2 1/2. Nogle Dage efter blev han af Hs. neapolit. Majestæt udnævnt til Commandeur af Ordenen: Merito de Rege Optimo. (Østs S.)
Viborger Samler, 1839-11-28
Til Jndtægt for Musikconservatoriet gaves i Aftes for aldeles fuldt Huus "Den Stumme i Portici Jomf. Rinda Lund udførte for første Gang Fenellas Partie, og, omendskjøndt hun naturligviis ikke kunde taale nogen Sammenligning med sin Forgjænger inde i denne Rolle, fremstillede hun dog den Stumme med megen Varme og Ynde, hvilket ogsaa lønnedes af Publicum med stærkt bifald paa flere Steder. Hr. Kirchheiner, der ikke formedelst Sygdom er fremtraadt tidligere i denne Saison, spillede Masaniello, og det Rygte, at han muligviis fremtraadte for sidste Gang i Aftes, bevægede formodentlig Publicum til at modtage denne engang saa yndede Skuespiller og Sanger med et enthusiastisk Bifald. Masaniello var tidligere den Rolle, hvori Hr. K. behagede Publicum meest og hans Spil iaftes bar endnu mange Spor af hans fordums Kraft og Liv. Den i første Act indlagte El Jaleo di Neres, der dandsedes nydeligt af Jomf. Fjeldsted og Hr. Hoppe, forlangtes og gaves Da Capo. (Berl. Tid.)J Anledning af den af os gjorte Opfordring til Hovedstadens Vexelmæglere om at indgaae med en Forestilling til Statsgjeldsdirectionen om at foranledige en ny Lov, der kunde bidrage til at betrygge Eierne af kongelige og andre Obligationer, som kunne noteres enten paa Navn eller paa Jhændehaver, mod Følgerne af Høiesteretsdommen i den Piperske Sag, meddeele vi vore Læsere, at et sligt Andragende fra Stadens Vexelmæglere allerede er i Gang, og at vi have al Anledning til at antage, at det vil blive mødt med den størst mulige Velvillie fra alle vedkommende Autoriteters Side. (Kp.)
Viborger Samler, 1839-11-28
Fra de fem Mænd, der have forenet sig om Udgivelsen af Fædrelandet som Dagblad, er i disse Dage, endog med Adresseavisen, omsendt en Subscriptionsindbydelse, hvori tilkjendegives, hvad forhen har været fortalt, at Bladet i sin forandrede Skikkelse vil udgaae fra Nytaar, istedetfor, som tidligere bestemt, fra 1ste April, en Beslutning, der er fremkaldt ved at man er kommen Coalitionen imøde med saamegen Velvillie og Understøttelse" (Andre have paastaaet, at der endog paa uventet Maneer er søgt Bistand. – Jndbydelsens væsentligste Deel er den der udtalte politiske Troesbekiendelse. Efter at have udviklet, hvilke Grundsætninger Bladet vil søge at forfægte, vedblive de Jndbydende: Vel kunne vi intet have derimod, hvis man efter det her Udviklede vil ansee Fædrelandet for et Oppositionsblad, forsaavidt det aabent vedkjender sig Grundsætninger, som Regjeringen ikke følger; vel indsee vi ogsaa, at det vil komme til at træde i Kamp med meget af det Bestaaende, til at angribe baade Forholdsregler og Personer. Men det skal være en ædel, Sandhedskjærlig og velvillig Opposition, som aldrig taber Bevidstheden af det kun relativt Gyldige i ethvert menneskeligt Standpunct af Sigte, og derfor, uden at opgive noget af Overbeviisningens Styrke eller Ordets Kraft, dog anerkjender sine Vederparters relative Berettigelse, – en Opposition. som hos Regjeringen ærer den patriotiske Villie, at fremme det fælleds Fædrelands Velfærd, hvor uenig den med samme end maatte være angaaende de dertil tjenlige Midler, en Opposition, der uanfægtet saavel af Vild eller Frændskab, som af Tilsidesættelse og Krænkelse, med Værdighed. Utrættelighed og Mod forfægter hvad den anseer for Sandhed og Ret og for tjenligt til Fædrelandets Lykke, forfægter dette mod enhver Miskjendelse og ethvert Angreb, ligegyldigt fra hvilken Side dette end maatte komme. Vi agte Publicum og os selv nok, til ikke at ville opoffre Tanken for Ordets Skyld, og til at fordre, at man skal bedømme vort Blad efter dettes Bestræbelser og Holdning i det Hele ikke efter et eller andet mindre vel valgt Udtryk, som maatte undslippe Redactionen af et Dagblad. Vi ville derfor vogte os for enhver Uret, men kunne intet Hensyn tage til den umandige Omfiendtlighed og den forkjælede Pirrelighed, der ligesaavel er en Unode hos en Læser, som Lidenskabelighed er det hos en Forfatter. (Efter Helf. A.)
Viborger Samler, 1839-11-28
Prof. Ursin har foreslaaet Anlæget af en Jernbane imellem Kjøbenhavn og Helsingør, hvorved Helsingør saa at sige vilde blive een af Kbhavns Forstæder. J denne Anledning yttrer Helst. Avis, at saalænge man ikke har forsøgt hvad Jndflydelse en daglig Dampskibsfart imellem disse to Byer vilde have paa Samqvemmet imellem dem, existerer der ikke noget ret paalideligt Fundament til at calculere, om den iøvrigt ønskelige Jernbane vilde svare Regning, Høiesteret har nylig idømt et Fattiglem til 2 Dages Fængsel paa Vand og Brød, fordi han af en Kone havde modtaget en Kaffekande til haandfaaet Pant for 4 s., som han igjen pantsatte til en anden Person for 28 s., og som han, da han var fattig og trængende, ikke saae sig istand til igjen at indløse, da Konen affordrede ham den, hvisaarsag hun klagede til Fattigcommissionen, som henviste Sagen til Forhørsdommeren, der efter optaget Forhør (under hvilket Tiltalte udleverede Kaffekanden til Eierinden, der saaledes blev fyldestgjort) indsendte Sagen til Amtet, der decreterede, at Justitsaction vilde være at anlægge mod den Tiltalte. – Kbhposten siger, at denne Sag afgiver et Beviis paa en Anvendelse af en Overøvrigheds discreditionaire Myndighed. - Ved de første Jnstantser var Tiltalte ligeledes tilfunden 2 Dages Fængsel paa Vand og Brød.
Viborger Samler, 1839-11-28
Hof= og Stadsretten har stadfæstet Underrettens (Meerløse og Tudse Herreders) Dom over Arrestantinden Cathrine Kirstine Margrethe Petersen af Hagested, ved hvilken denne, der var actioneret for Tyveri, unaturlig Omgængelse med et andet Fruentimmer, Giftmord paa sine tvende Mænd og Mordbrand, for sidste nævnte Forbrydelse var idømt at have sin Hals forgjort samt steilles, ved hvilken Straf de Straffe ville være ab sorterede, som hun for de øvrige af hende vedgaaede Forbrydelser har forskyldt. (Berl. Tid.)Der er neppe nogen Commune i hele Landet siges der i Kjøbenhavnsposten af 19de De. – som kan kaldes lykkeligere end Korsøer. Den har nemlig ikke mange Fornødenheder og saa mange Eiendele, at Communalafgifterne ere høist ubetydelige, og dens Fattigkasse skal gjentagne Gange have nydt den rigtignok ikkun uvisse og temporaire, men altid naar den kommer glædelige Jndtægt af Mulcter, som Byens Borgermester maa betale for Forsømmelser".¬
Viborger Samler, 1839-11-28
J Fredags Morges Kl. 8 afreiste Hs. kgl. H. Prinds Frederik Carl Christian igjen fra Rathlousdal tilbage til Fredericia. (Ah. Av.)
Viborger Samler, 1839-11-28
Ved Forpagtnings-Auctionen over den indbringende Eiendom Kaarup Mølle blev Hr. Forpagter Schrøder fra Høegholm Høistbydende med 130 Tdr. Rug og 130 Tdr. Byg for Vand- og Veirmøllen, samt for hele Eiendommen samlet med 150 Tdr. Rug og 150 Tdr. Byg aarlig. Næsthøistbydende var Hr. Forpagter Holbek paa Boergaard. Møllens Eier, Hr. Frost, approberede imidlertid ikke disse Bud; men agter nu at sælge. (Rd. A.)
Viborger Samler, 1839-11-28
Efterretninger og ledige geistlige Embeder. Branderup Sognekald i Ribe Stift. (Thorninglehn) gl. Angivelse 165 Rd. Embedet har nu følgende Jndtægter: 1) Korntiende af Sognets 30 Ottinger, 54 Tdr. Rug, 6 Tdr. 2 Skpr. Byg og 12 a 2 Tdr. Havre. 2) Qvægtiende 3 a 4 Lam, 3 a 4 Kalve. 3) Smaaredsel samt Ost og Brød, 7 1/2 Fjerdinger Smør og 32 a 40 Rbd. 4) Offer og Accidenser 90 Rbd. Præstegaarden staaer for 3 Ottinger; Udsæden 8 a 10 Tdr. Rug, 2 Tdr. Byg, 2 Tdr. Havre, 5 Tdr. Boghvede, Kreaturhold 20 a 24 Stkr. Qvæg, 3 a 4 Heste, 6 Faar. Af Ho kan avles 50 Læs. Præstegaarden indløses efter mindelig Overeenskomst eller i Mangel deraf efter Taxation. Reisende. med Færgefartøiet fra Kallundborg til Aarhuus: Proprietairerne H. og E. van Deurs, Hr. Collstrup, Cand. juris Castenschjold, Exam. juris Hesse, Adjunct Lassen, Proprietair Rotwitt, Jfr. Petersen, Cand. juris Jespersen, Contoirist Laurberg, Jfr. Liebach, Hr. Christensen, Handelsbetjent Liisberg, Slagtermesterne Strauch og Brøste, Student Jespersen, Cand juris Feddersen, Exam. juris Halling. Fra Aarhuus til Kallundborg: Overauditeur Lassen, Premierlieutenant Penick, Cand. medic. & chir. Jespersen, botanisk Gartner Mørch, Studenterne Th. og C. A. Bernth, Jomfrue F. Algreen, Slagtermester Specht, Pharmacent Kjerbye, Esqvadronschirurg Lihme, Proprietairerne Larsen og Nyeholm.
Viborger Samler, 1839-11-28
Agger Kanals Skibsliste. Udg. Den 15de Novbr.: A. Ankersen af og til Christiansand fra Holstebro med Kornvarer. Ole Jensen af og til Grimstad fra Krick med Kornvarer. Den 17de: Chr. Jacobsen fra Thisted til Norge med Kornvarer. Den 18de: J. Jensen af og til Osterr. fra Nykjøbing med Korn og levende Kreaturer. O. Amundsen af og til Grimstad fra Lemvig med Korn. N. Stephansen af Aalborg fra Thisted, til Altona med Byg.
Viborger Samler, 1839-11-28
Domme, afsagte i den Kgl. Landsoverret i Viborg. – Den 18de November.